title: Decizia Autorității Europene pentru Protecția Datelor (AEPD) din 3 decembrie 2015 privind înființarea unui grup consultativ extern cu privire la dimensiunile etice ale protecției datelor („Grupul consultativ pentru etică”)

text:
               28.1.2016

               RO

               Jurnalul Oficial al Uniunii Europene

               C 33/1

         DECIZIA AUTORITĂȚII EUROPENE PENTRU PROTECȚIA DATELOR (AEPD)
   din 3 decembrie 2015
   privind înființarea unui grup consultativ extern cu privire la dimensiunile etice ale protecției datelor („Grupul consultativ pentru etică”)
   (2016/C 33/01)
   AUTORITATEA EUROPEANĂ PENTRU PROTECȚIA DATELOR,
   având în vedere Regulamentul (CE) nr. 45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date (1), în special articolul 41 alineatul (2) și articolul 46 litera (e),
   întrucât:

               (1)

               Articolele 7 și 8 din Carta drepturilor fundamentale a Uniunii Europene, precum și articolul 16 din Tratatul privind funcționarea Uniunii Europene garantează respectarea vieții private și de familie și protecția datelor cu caracter personal.

               (2)

               Articolul 41 alineatul (2) a doua frază din Regulamentul (CE) nr. 45/2001 prevede că AEPD răspunde de consilierea instituțiilor și organelor UE și a persoanelor vizate asupra tuturor aspectelor privind prelucrarea de date cu caracter personal.

               (3)

               Articolul 46 litera (e) din Regulamentul (CE) nr. 45/2001, astfel cum este elaborat la articolul 38 alineatul (1) din Regulamentul de procedură al Autorității Europene pentru Protecția Datelor din 17 decembrie 2012 (2), prevede obligația AEPD de a monitoriza evoluția tehnologiei informațiilor și a comunicațiilor și de a identifica tendințele emergente ce ar putea influența protecția datelor.

               (4)

               Progresul tehnologic, cum ar fi tehnologia de lucru cu volume mari de date și învățarea automatizată, permite culegerea și utilizarea datelor cu caracter personal în moduri tot mai opace și mai complexe, reprezentând un pericol major pentru viața privată și demnitatea umană.

               (5)

               AEPD urmărește stimularea unei discuții deschise și informate privind etica digitală, care să permită UE să asigure avantajele tehnologiei pentru societate și economie și în același timp să consolideze drepturile și libertățile persoanelor fizice, în special drepturile acestora la viața privată și protecția datelor.

               (6)

               Avizul AEPD din 11 septembrie 2015 – Către o nouă etică digitală: Date, demnitate și tehnologie – anunță formarea unui Grup consultativ pentru etică,

         DECIDE:
   Articolul 1
   Obiect
   (1)   Se constituie grupul consultativ extern cu privire la dimensiunile etice ale protecției datelor („Grupul consultativ pentru etică”, denumit în continuare: „Grupul consultativ”).
   (2)   Membrii Grupului consultativ vor fi numiți de la 1 februarie 2016 până la 31 ianuarie 2018.
   Articolul 2
   Atribuții
   (1)   Grupul consultativ va:

               (a)

               analiza dimensiunile etice ale protecției datelor;

               (b)

               trimite recomandări către AEPD la cerere;

               (c)

               trimite sugestii de cercetare, încurajând cooperarea interdisciplinară;

               (d)

               întocmi cel puțin două rapoarte publice;

               (e)

               implica în mod permanent sau ocazional și alți experți în activitatea sa, atunci când este cazul, în special atunci când acești experți ar putea contribui cu cunoștințe și experiență suplimentară ce lipsesc din cadrul Grupului consultativ, inclusiv experiență în domeniul medicinii, al sănătății, al finanțelor, al energiei, al guvernanței politice, al poliției sau al securității;

               (f)

               prezenta ipoteze unui public critic și va măsura rezultatul reflecțiilor Grupului consultativ comparativ cu experiența altor profesioniști.

         (2)   Livrările Grupului consultativ vor avea o bază sănătoasă și stabilă de cunoștințe, dovezi empirice și control atent.
   (3)   AEPD va prezenta rezultatele Grupului consultativ unui public larg în cadrul unor ateliere sau conferințe.
   Articolul 3
   Consultarea
   AEPD poate consulta Grupul consultativ în orice problemă legată de dimensiunile etice ale protecției datelor.
   Articolul 4
   Calitatea de membru – Numirea
   (1)   Grupul consultativ va consta în maximum șase personalități eminente cu experiență dovedită în analiza și cercetarea domeniilor relevante pentru dimensiunile etice ale protecției datelor.
   (2)   Membrii vor fi numiți cu titlu personal.
   (3)   Membrii vor acționa complet independent și departe de orice conflict de interese existent sau posibil ce derivă din orice relații cu organizații publice sau private cu un interes politic sau economic în activitățile sau concluziile Grupului consultativ.
   (4)   Ca o condiție de numire, persoanelor fizice li se poate cere să declare orice afilieri trecute sau prezente cu organizațiile menționate în al treilea paragraf, în cazul în care acestea sunt relevante pentru evitarea conflictelor de interese.
   Articolul 5
   Funcționarea
   (1)   Grupul consultativ va alege un președinte dintre membrii săi.
   (2)   Pe lângă reuniunile în persoană ale Grupului consultativ, acesta se poate întruni și prin videoconferințe sau alte tehnici de comunicare adecvate.
   (3)   Cu acordul Grupului consultativ, AEPD poate invita experți din afara grupului, calificați să participe la lucrările Grupului consultativ în mod permanent sau ocazional.
   (4)   Președintele poate invita și observatori care să participe la activitățile grupului în mod ocazional.
   (5)   Membrii grupului, precum și experții și observatorii invitați vor respecta obligațiile de secret profesional prevăzute la articolul 45 din Regulamentul (CE) nr. 45/2001. Președintele va ține în mod regulat AEPD la curent cu lucrările grupului.
   Articolul 6
   Obligațiile AEPD
   (1)   Membrii Grupului consultativ vor fi numiți de AEPD în urma unei cereri de exprimare a interesului și pe baza sfaturilor unei comisii de preselecție.
   (2)   AEPD va asigura secretariatul Grupului consultativ. Un funcționar din cadrul AEPD va fi numit secretarul grupului.
   (3)   AEPD va adopta termenii de referință și regulamentul de procedură pentru Grupul consultativ.
   (4)   AEPD va pune la dispoziție toate informațiile relevante legate de activitățile desfășurate de Grupul consultativ într-o secțiune dedicată a site-ului său.
   Articolul 7
   Cheltuielile ocazionate de reuniuni
   (1)   Membrii Grupului consultativ nu vor fi remunerați pentru serviciile prestate.
   (2)   Cheltuielile de deplasare și subzistență angajate de participanții la activitățile grupului vor fi decontate de Autoritatea Europeană pentru Protecția Datelor.
   (3)   În aceleași condiții, experții și observatorii invitați vor putea beneficia de decontări în măsura în care secretarul Grupului consultativ confirmă că există disponibilități în buget pentru participarea acestora.
   Articolul 8
   Accesul publicului la documente și prelucrarea datelor cu caracter personal
   (1)   Publicul are acces la documentele întocmite de Grupul consultativ în conformitate cu principiile prevăzute în Regulamentul (CE) nr. 1049/2001 al Parlamentului European și al Consiliului din 30 mai 2001 privind accesul public la documentele Parlamentului European, ale Consiliului și ale Comisiei (3).
   (2)   Datele cu caracter personal vor fi culese, prelucrate și publicate de AEPD în conformitate cu Regulamentul (CE) nr. 45/2001.
   Articolul 9
   Intrarea în vigoare
   Prezentele dispoziții intră în vigoare în ziua următoare semnării lor și se publică în Jurnalul Oficial al Uniunii Europene.

      Adoptată la Bruxelles, 3 decembrie 2015.

         Giovanni BUTTARELLI

            Autoritatea Europeană pentru Protecția Datelor

      (1)  JO L 8, 12.1.2001, p. 1.

      (2)  JO L 273, 15.10.2013, p. 41.

      (3)  JO L 145, 31.5.2001, p. 43.


title: 2011/609/UE: Decizia Parlamentului European din 10 mai 2011 privind închiderea conturilor Întreprinderii comune europene pentru ITER și pentru dezvoltarea energiei de fuziune pentru exercițiul financiar 2009

text:
               27.9.2011

               RO

               Jurnalul Oficial al Uniunii Europene

               L 250/241

         DECIZIA PARLAMENTULUI EUROPEAN
   din 10 mai 2011
   privind închiderea conturilor Întreprinderii comune europene pentru ITER și pentru dezvoltarea energiei de fuziune pentru exercițiul financiar 2009
   (2011/609/UE)
   PARLAMENTUL EUROPEAN,

               —

               având în vedere conturile anuale finale ale Întreprinderii comune europene pentru ITER și pentru dezvoltarea energiei de fuziune pentru exercițiul financiar 2009,

               —

               având în vedere Raportul Curții de Conturi privind conturile anuale ale Întreprinderii comune europene pentru ITER și pentru dezvoltarea energiei de fuziune pentru exercițiul financiar încheiat la 31 decembrie 2009, însoțit de răspunsurile Întreprinderii comune (1),

               —

               având în vedere Recomandarea Consiliului din 15 februarie 2011 (05894/2011 – C7-0051/2011),

               —

               având în vedere articolul 276 din Tratatul CE și articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Decizia 2007/198/Euratom a Consiliului din 27 martie 2007 de înființare a Întreprinderii comune europene pentru ITER și pentru dezvoltarea energiei de fuziune, cu oferirea unor avantaje conexe (3), în special articolul 5,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar (A7-0131/2011),

               1.

               aprobă închiderea conturilor Întreprinderii comune europene pentru ITER și pentru dezvoltarea energiei de fuziune pentru exercițiul financiar 2009;

               2.

               încredințează Președintelui sarcina de a transmite prezenta decizie directorului Întreprinderii comune europene pentru ITER și pentru dezvoltarea energiei de fuziune, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Președintele

         Jerzy BUZEK

            Secretarul general

         Klaus WELLE

      (1)  JO C 342, 16.12.2010, p. 22.

      (2)  JO L 248, 16.9.2002, p. 1.

      (3)  JO L 90, 30.3.2007, p. 58.

      (4)  JO L 357, 31.12.2002, p. 72.


title: Decizia Comisiei din 25 martie 2003 de creare a unui grup consultativ denumit „Grupul de experți privind traficul de persoane”

text:
Anunţ juridic important

|

32003D0209

Official Journal L 079 , 26/03/2003 P. 0025 - 0027 Ediţie specială în limba cehă Chapter 19 Volume 06 P. 135  - 137 Ediţie specială în limba estonă Chapter 19 Volume 06 P. 135  - 137 Ediţie specială în limba maghiară Chapter 19 Volume 06 P. 135  - 137 Ediţie specială în limba lituaniană Chapter 19 Volume 06 P. 135  - 137 Ediţie specială în limba letonă Chapter 19 Volume 06 P. 135  - 137 Ediţie specială în limba malteză Chapter 19 Volume 06 P. 135  - 137 Ediţie specială în limba polonă Chapter 19 Volume 06 P. 135  - 137 Ediţie specială în limba slovacă Chapter 19 Volume 06 P. 135  - 137 Ediţie specială în limba slovenă Chapter 19 Volume 06 P. 135  - 137

		20030325Decizia Comisieidin 25 martie 2003de creare a unui grup consultativ denumit "Grupul de experți privind traficul de persoane"(2003/209/CE)COMISIA COMUNITĂȚILOR EUROPENE,având în vedere Tratatul privind Uniunea Europeană,întrucât:(1) Uniunea menține și dezvoltă Uniunea ca spațiu de libertate, securitate și justiție.(2) Uniunea oferă cetățenilor un nivel ridicat de protecție într-un spațiu de libertate, securitate și justiție. Acest obiectiv se realizează prin prevenirea criminalității, organizate sau de alt tip, și prin combaterea acestui fenomen, în special a traficului de persoane și a infracțiunilor împotriva copiilor.(3) În temeiul articolului 5 alineatul (3) din Carta Drepturilor Fundamentale a Uniunii Europene, traficul de persoane este interzis.(4) Traficul de persoane, astfel cum este definit în Decizia-cadru 2002/629/JAI a Consiliului din 19 iulie 2002 privind combaterea traficului de persoane [1], constituie o infracțiune gravă, care implică încălcarea drepturilor fundamentale ale omului și a demnității umane și necesită o abordare multidisciplinară a întregii filiere a traficului de persoane, cuprinzând țările de origine, precum și țările de tranzit și de destinație.(5) Consiliul European de la Tampere din 15 și 16 octombrie 1999 a solicitat prevenirea tuturor formelor de trafic de persoane. Consiliul European de la Sevilla din 21 și 22 iunie 2002 a menționat necesitatea unei acțiuni hotărâte pentru combaterea traficului de persoane.(6) Declarația de la Bruxelles care constituie rezultatul final al "Conferinței Europene privind prevenirea și combaterea traficului de persoane – O provocare mondială pentru secolul al XXI-lea", organizată între 18 și 20 septembrie 2002, cuprinde o anexă ce conține o serie de recomandări, de norme și cele mai bune practici și exprimă necesitatea creării de către Comisie a unui grup de experți privind traficul de persoane.(7) Acest grup de experți ar trebui să aducă o contribuție semnificativă dezvoltării ulterioare a prevenirii și combaterii traficului de persoane și va permite Comisiei să adune opinii asupra unor inițiative pe care le-ar putea întreprinde în ceea ce privește traficul de persoane.(8) Este necesar, așadar, să se creeze un grup de experți, să se definească mandatul său și să se organizeze modul său de funcționare,ADOPTĂ PREZENTA DECIZIE:Articolul 1Obiectul(1) Se constituie prin prezenta decizie un grup consultativ intitulat "Grupul de experți privind traficul de persoane", denumit în continuare "grupul de experți".(2) Grupul de experți este format din persoane calificate, capabile să dezbată subiectele legate de traficul de persoane. Această capacitate se bazează pe o experiență dobândită din activitățile pentru administrațiile statelor membre ale Uniunii Europene și ale țărilor candidate și ale organizațiilor interguvernamentale, internaționale și neguvernamentale angajate în combaterea traficului de persoane sau din activitățile de cercetare științifică pentru universități sau instituții publice sau private.Articolul 2Misiunea(1) Comisia poate consulta grupul de experți în orice chestiune privind traficul de persoane.(2) Grupul de experți emite avize sau adresează rapoarte Comisiei la cererea acesteia sau din proprie inițiativă, luând în considerare în mod corespunzător de recomandările din Declarația de la Bruxelles.(3) În special, în termen de nouă luni de la crearea sa, grupul de experți prezintă, pe baza acestor recomandări, un raport care are ca scop sprijinirea Comisiei în lansarea de noi propuneri concrete la nivel european.Articolul 3Componența(1) Grupul de experți este compus din 20 de membri.(2) Membrii grupului de experți sunt persoane cu experiență în domeniul combaterii traficului de persoane, dobândită din activitățile desfășurate pentru:(a) administrațiile statelor membre ale Uniunii Europene (7 membri);(b) administrațiile țărilor candidate (4 membri);(c) organizații interguvernamentale, internaționale și neguvernamentale care desfășoară activități la nivel european și pot justifica o experiență și o competență în domeniul traficului de persoane (9 membri).Persoanele cu o experiență dobândită din activitățile de cercetare științifică pentru universități sau instituții publice sau private din statele membre ale Uniunii Europene pot de asemenea deveni membri ai grupului de experți în măsura în care sunt propuse de administrațiile sau organizațiile menționate anterior.(3) Grupul de experți cuprinde cel puțin 40 % din reprezentanții fiecărui sex.(4) Membrii sunt desemnați drept experți independenți și nu reprezintă statul sau organizația pentru care lucrează.Articolul 4Numirea(1) Membrii sunt numiți de Comisie pe baza criteriilor obiective ale unei competențe și experiențe recunoscute. Comisia numește membrii pe baza unei liste care conține toate persoanele propuse de:(a) guvernele statelor membre ale Uniunii Europene;(b) guvernele țărilor candidate;(c) organizațiile internaționale, interguvernamentale și neguvernamentale care desfășoară activități în domeniul prevenirii și combaterii traficului de persoane la nivel european și ale căror proiecte din domeniul combaterii traficului de persoane au fost cofinanțate printr-unul din programele comunitare STOP I sau STOP II.Fiecare stat membru sau țară candidată și fiecare organizație menționată anterior poate propune maxim trei candidați.(2) Comisia publică, spre informare, lista membrilor în Jurnalul Oficial al Uniunii Europene.Articolul 5Mandatul(1) Mandatul membrilor este de un an și poate fi reînnoit.(2) La expirarea mandatului lor, membrii grupului de experți rămân în funcție până când se prevede înlocuirea lor sau reînnoirea mandatului lor.(3) Mandatul unui membru se încheie în caz de demisie sau de deces. În acest caz, membrul este înlocuit pe durata rămasă a mandatului în conformitate cu procedura stabilită la articolul 4.(4) Funcțiile exercitate nu fac obiectul unei remunerații.Articolul 6Grupurile de lucruPentru a-și îndeplini misiunea stabilită la articol 2, grupul de experți poate constitui grupuri de lucru ad-hoc. Grupurile de lucru cuprind un număr maximum de 8 membri.Articolul 7Experți suplimentari(1) Grupul de experți poate invita orice persoană care are competențe specifice în privința unui subiect înscris pe ordinea de zi să participe la lucrările sale. Aceste persoane participă numai la discuțiile legate de chestiunea care justifică prezența lor.(2) Grupul de experți poate invita reprezentanții oficiali ai statelor membre, ale țărilor candidate sau ale țărilor terțe sau ale organizațiilor internaționale, interguvernamentale și neguvernamentale.Articolul 8Președinția și Biroul(1) Grupul de experți alege, cu majoritatea a două treimi din membrii prezenți, un președinte și 2 vicepreședinți din rândul membrilor săi.(2) La expirarea mandatului lor, președintele și vicepreședinții rămân în funcție până când se prevede înlocuirea lor sau reînnoirea mandatului lor.(3) În caz de demisie sau de deces al președintelui sau a unuia din vicepreședinți pe durata mandatului său, se prevede înlocuirea sa pe durata rămasă a mandatului, în conformitate cu procedura prevăzută la alineatul (1).(4) Președintele și vicepreședinții constituie Biroul.(5) Biroul pregătește și organizează lucrările grupului de experți.(6) Biroul poate invita raportorii oricărui grup de lucru să participe la reuniunile sale.Articolul 9SecretariatulComisia asigură secretariatul grupului de experți, al Biroului și al grupurilor de lucru.Articolul 10Participarea serviciilor ComisieiReprezentanții serviciilor interesate ale Comisiei pot asista la reuniunile grupului de experți, ale Biroului și ale grupurilor de lucru.Articolul 11Avize și rapoarte(1) Grupul de experți transmite avizele și rapoartele sale Comisiei. Aceasta poate stabili o dată limită la care avizul sau raportul trebuie să fie prezentat.(2) Deliberările grupului de experți nu sunt supuse la vot. Atunci când un aviz sau un raport este adoptat în unanimitate de grupul de experți, acesta stabilește concluzii comune și le anexează la procesele verbale. Dacă grupul de experți nu ajunge la un acord unanim asupra unui aviz sau asupra unui raport, el informează Comisia asupra punctelor de vedere diferite exprimate în cadrul său.(3) Comisia poate publica pe Internet rapoartele, avizele și lucrările grupului de experți dacă nu au caracter confidențial.Articolul 12Reuniunile(1) Grupul de experți se reunește la sediul Comisiei, la convocarea acesteia.(2) Biroul se reunește la sediul Comisiei la inițiativa președintelui, în acord cu Comisia.Articolul 13ConfidențialitateaFără a aduce atingere dispozițiilor articolului 287 din Tratatul CE, membrii grupului de experți sunt obligați să nu divulge informațiile de care au luat cunoștință prin activitatea lor în cadrul grupului de experți sau ale grupurilor sale de lucru, atunci când Comisia îi informează că avizul cerut sau problema ridicată se referă la o problemă care prezintă un caracter confidențial. În acest caz, numai membrii grupului de experți și reprezentanții serviciilor Comisiei asistă la ședințe.Articolul 14Intrarea în vigoarePrezenta decizie intră în vigoare la data publicării sale în Jurnalul Oficial al Uniunii Europene.Adoptată la Bruxelles, 25 martie 2003.Pentru ComisieAntónio VitorinoMembru al Comisiei[1] JO L 203, 1.8.2002, p. 1.--------------------------------------------------


title: Decizia Consiliului din 17 iulie 2000 de modificare a Deciziei 1999/311/CE privind adoptarea celei de-a treia faze a programului transeuropean de cooperare pentru învățământul superior (Tempus III) (2000-2006)

text:
Anunţ juridic important

|

32000D0460

Jurnalul Oficial L 183 , 22/07/2000 p. 0016 - 0016 ediţie specială în limba cehă capitol 11 volum 33 p. 333  - 333 ediţie specială în limba estonă capitol 11 volum 33 p. 333  - 333 ediţie specială în limba maghiară capitol 11 volum 33 p. 333  - 333 ediţie specială în limba lituaniană capitol 11 volum 33 p. 333  - 333 LV.ES capitol 11 volum 33 p. 333  - 333 MT.ES capitol 11 volum 33 p. 333  - 333 PL.ES capitol 11 volum 33 p. 333  - 333 SK.ES capitol 11 volum 33 p. 333  - 333 ediţie specială în limba slovenă capitol 11 volum 33 p. 333  - 333

		20000717Decizia Consiliuluidin 17 iulie 2000de modificare a Deciziei 1999/311/CE privind adoptarea celei de-a treia faze a programului transeuropean de cooperare pentru învățământul superior (Tempus III) (2000-2006)(2000/460/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 308,având în vedere propunerea Comisiei,având în vedere avizul Parlamentului European [1],având în vedere avizul Comitetului Economic și Social [2],având în vedere avizul Comitetului Regiunilor [1],întrucât:(1) Prin Decizia 1999/311/CE [3], Consiliul adoptă cea de-a treia fază a programului transeuropean de cooperare pentru învățământul superior (Tempus III) (2000-2006).(2) Acest program se adresează țărilor neasociate din Europa Centrală și de Est, eligibile pentru ajutor economic în conformitate cu Regulamentul (CEE) nr. 3906/89 (programul Phare) [4] sau cu programul destinat să înlocuiască respectivul program, precum și noilor state independente din fosta Uniune Sovietică și Mongoliei, prevăzute de Regulamentul (CE, Euratom) nr. 99/2000 al Consiliului din 29 decembrie 1999 privind acordarea de asistență statelor partenere din Europa de Est și din Asia Centrală [5] (care înlocuiește fostul program Tacis).(3) Nota de subsol introdusă la articolul 2 din Decizia 1999/311/CE precizează că programul se adresează "în prezent" Albaniei, Bosniei-Herțegovina și Fostei Republici Iugoslave Macedonia.(4) Este necesară extinderea pe viitor a programului Tempus III și la alte state din regiune, în special la Croația,DECIDE:Articolul 1Decizia 1999/311/CE se modifică după cum urmează:1. La articolul 2, primul paragraf se înlocuiește cu următorul text:"Tempus III se adresează țărilor asociate din Europa Centrală și de Est, eligibile pentru ajutor economic, în conformitate cu Regulamentul (CEE) nr. 3906/89 (programul Phare) sau cu programul destinat să înlocuiască respectivul program, precum și noilor state independente din fosta Uniune Sovietică și Mongoliei, în conformitate cu Regulamentul (CE, Euratom) nr. 99/2000 (care înlocuiește fostul program Tacis). Aceste țări sunt denumite în continuare "țări eligibile"."2. La pagina 1, nota de subsol se elimină.Articolul 2Prezenta decizie intră în vigoare la data publicării în Jurnalul Oficial al Comunităților Europene.Adoptată la Bruxelles, 17 iulie 2000.Pentru ConsiliuPreședinteleL. Fabius[1] Aviz emis la 14 iunie 2000 (nepublicat încă în Jurnalul Oficial).[2] Aviz emis la 29 mai 2000 (nepublicat încă în Jurnalul Oficial).[3] JO L 120, 8.5.1999, p. 30.[4] JO L 375, 23.12.1989, p. 11. Regulament, astfel cum a fost modificat ultima dată prin Regulamentul (CE) nr. 1266/1999 (JO L 161, 20.6.1999, p. 68).[5] JO L 12, 18.1.2000, p. 1.--------------------------------------------------